钦定古今图书集成/理学汇编/学行典/第207卷 > 俞孜
## 钦定古今图书集成/理学汇编/学行典/第207卷 > 俞孜

按《绍兴府志》：“俞孜，字景修，山阴人，补邑庠生。其父华，
以里役解流徒徐铎赴口外，防范过严，铎衔之，投毒
于羹，华一夕暴死都下。孜闻讣，号恸往，扶榇归殡，誓
必报仇。时仇已脱走，徒跣根迹，历数十郡。闻已归越，
匿其甥安城杨参一家，乃结力士数人，佯为卖鱼者，
往来侦伺，迄亡所获。乃卜诸城隍，得涣之三，益悲痛”
欲死。是夜，梦神语之曰：“若以涣为不祥，独未知一涣
即在目前乎？”孜惊寤，诘旦诣郡乞助。郡守南大吉壮
之，益以兵，夜半至安城，骤入杨氏呼“徐铎”，铎应声就
系，卒寘极典。孜遂不复应举。养继母以孝，乡里学校
闲共称为“复仇俞孝子。”郡守汤绍恩表其闾，其子志
和亦以儒行重于乡。